


**pályázati feltételek**

**Salgótarján, Zagyva út 1/A. szám alatti**

**(hrsz. 8732/4) ingatlan**

**értékesítése**



**Kiíró:**

**Salgótarján Megyei Jogú Város Önkormányzata nevében és megbízásából**

**eljáró Salgó Vagyon Kft.**

(3104 Salgótarján, Park út 12., tel: (32) 700-108)

**Salgótarján, 2021. május 14.**

1. Az Ingatlan jellemzői

Az ingatlan Salgótarján Megyei Jogú Város Önkormányzata tulajdonában áll, Salgótarján 8732/4 hrsz.-on nyilvántartott, Salgótarján, Zagyva út 1/A. (Zagyvaróna) szám alatt található. Salgótarjántól kb. 5 km távolságra, Zagyvaróna településrészen helyezkedik el, közepes presztízsű falusias lakóövezetben. Az épület aszfaltozott úton közelíthető meg, a tömegközlekedés autóbusszal lehetséges.

Az ingatlan enyhén lejtős felületű, szabálytalan alakú, megfelelő homlokvonalú és mélységű, 1387 m2 területű telek. Az ingatlan közművekkel (kivétel a szennyvíz bekötés) teljesen ellátott. A családi ház szennyvíz elvezetése az ingatlan udvarán megépített zárt szennyvízaknába (derítő) történik. Az ingatlan szennyvíz csatornahalózatra történő rákötése jelenleg nem biztosított, mivel az ingatlan megközelítését biztosító közterület alatt a gerincvezeték nem került kiépítésre. Az épület kb. 1988. évben beton sávalappal, falazott tégla szerkezettel, eredeti fa homlokzati nyílászárókkal, kőporos homlokzattal épült. A fűtés a pinceszinten elhelyezett gáz és vegyes tüzelésű kazánokkal lehetséges, lemezradiátor hőleadókkal. A melegvízellátás villanybojlerrel megoldott. Az ingatlan korábban oktatási és gondozási célokat szolgált, jelenleg üresen áll.

Az ingatlan adatai:

|  |  |
| --- | --- |
| Címe: | 3141 Salgótarján, Zagyva út 1/A. (Zagyvaróna) |
| Helyrajzi szám: | 8732/4 |
| Megnevezése: | lakóház, udvar |
| Területe: | 1387 m2 |
| Tulajdonos: | Salgótarján Megyei Jogú Város Önkormányzata |
| tulajdoni hányad: | 1/1 |
| Terhek, bejegyzések: | tehermentes az ingatlan |
| Épületek száma: | 1 db |
| Épület hasznos alapterülete: | 84 m2 |
| Közművesítettség: | áram, víz, gáz |
| Tájolás: | K-i |
| Övezeti besorolás: | Lf – falusias lakóövezet |
| Energetikai besorolása: | HH |

Az értékesítendő ingatlanon statikai, állékonysági, állapotfelmérési, épületdiagnosztikai, környezetvédelmi, mérgező vagy veszélyes anyagok feltárására, létező vagy rejtett hibák felkutatására vonatkozó vizsgálatok, talajmintavétel, környezetvédelmi állapotfelmérés, illetve az ingatlanra talajmechanikai vizsgálat nem készült, így a talajrétegződésre, a talajfizikai jellemzőkre, talajvíz viszonyokra adatok nincsenek, kiíró ez irányú felelősségét kizárja.


***Az ingatlan jelenlegi állapotában kerül értékesítésre, az ingatlan felújítása – ideértve a közmű fejlesztéseket is – nyertes ajánlattevő költsége, beleértve az ingatlanon lévő esetleges hulladékok elszállítását is.***

**Kiíró tájékoztatja ajánlattevőt, hogy a nemzeti vagyonról szóló 2011. évi CXCVI. törvény alapján az ingatlanra a Magyar Államnak elővásárlási joga van!**

Salgótarján, Zagyva út 1/A. (Zagyvaróna)

Alaprajzi vázlat






Salgótarján, Zagyva út 1/A. (Zagyvaróna)

8732/4 hrsz.





1. Pályázati feltételek, a pályázati eljárás szabályai

**A Salgótarján 8732/4 hrsz.-ú** ingatlanra megállapított **induló vételár** **áfamentes 8.000.000 Ft, azaz áfamentes nyolcmillió forint.**

Amennyiben a megajánlott vételár ezen minimális összeget nem éri el, az ajánlat érvénytelennek minősül!

Egy pályázó csak egy ajánlatot tehet!

**Az ajánlattevők ajánlataikat** (pályázati adatlap) **zárt** **borítékban, 2 példányban** - amelyből egy példányt minden oldalon eredetiben cégszerű aláírással, magánszemélyeknél eredeti aláírással, illetve a meghatalmazott aláírásával ellátva, további példányt az eredetiről készült másolatban – **nyújthatják be 2021. május 28. napján 12:00 óráig.**

**A pályázat benyújtása történhet:**

* **személyesen a kiíró székhelyén** (3104 Salgótarján, Park út 12. Titkárságán /Hétfőtől-Csütörtökig: 9:00 – 15:00, Péntek: 9:00 – 13:00/) zárt borítékban, a borítékon csak a vétellel megpályázott ingatlan címe szerepelhet:

***3141 Salgótarján (Zagyvaróna), Zagyva út 1/A. szám alatti ingatlan pályázata***

* **postai úton tértivevényes küldeményként**, a következő névre és címre:

***SALGÓ VAGYON KFT.***

***(3141 Salgótarján /Zagyvaróna/, Zagyva út 1/A. szám alatti ingatlan pályázata)***

***Salgótarján***

***Park út 12.***

***3104***

A személyesen benyújtott pályázat átvételi elismervénnyel (postai küldemény esetén tértivevénnyel) kerül átvételre.

**Egyéb tudnivalók az ingatlan értékesítésére benyújtott pályázattal kapcsolatban:**

Amennyiben a pályázati adatlapot meghatalmazott írja alá, úgy köteles közokirattal vagy teljes bizonyító erejű magánokirattal igazolni képviseleti jogosultságát, illetve annak mértékét.

Az ingatlan 1/1 tulajdonjogának vagy közös tulajdonjogának megszerzésétől függően, a megfelelő pályázati adatlapot szükséges kitölteni és benyújtani.

Természetes személyként, cégként, illetve egyéni vállalkozóként lehet ajánlatot tenni.

Társaság esetén 30 napnál nem régebbi cégkivonatnak és aláírási címpéldány hiteles másolatának csatolása szükséges a nyomtatvány mellé.

A pályázó **ajánlati kötöttsége** akkor kezdődik, amikor az ajánlatok benyújtására nyitva álló határidő letelt, és az a szerződés megkötéséig tart.

**Az adásvételi szerződés megkötésére az ajánlatok elbírálását követő 15 munkanapon belül kerül sor.**

Jelen esetben **a vételár meghaladja** **az 5.000.000 Ft értékhatárt, ezért a Magyar Államot elővásárlási jog illeti meg,** így a szerződés a Magyar Állam elővásárlási jogra vonatkozó lemondó nyilatkozatának kézhezvételének napján lép hatályba. Amennyiben az elővásárlásra jogosult Magyar Állam él elővásárlási jogával, úgy az adásvételi szerződés a Magyar Állammal kerül megkötésre.

**A vételár megfizetése**:

* a szerződés hatálybalépéséről történő értesítés kézhezvételét követő 8 napon belül egyösszegben banki átutalással.

**Ajánlattevő kötelezettsége az adásvételi jogügyletet terhelő visszterhes vagyonátruházási illeték, a tulajdonjog bejegyzéséhez kapcsolódó földhivatali eljárási díj** (a pályázati kiírás napján hatályos jogszabály alapján 6.600 Ft) és **bonyolítási díj** (50.000 Ft + áfa) **megfizetése.**

Az ingatlan birtokba adásának feltétele a teljes vételár megfizetése.

A megkötendő adásvételi szerződésben alkalmazásra kerül a nemzeti vagyonról szóló 2011. évi CXCVI. törvény önkormányzati vagyon hasznosítására vonatkozó szabályai is, továbbá jogi személy pályázó esetén igazolnia kell, hogy a törvény alapján átlátható szervezetnek minősül.

**Az ingatlan megtekintésére 2021. május 19. napján 10:00 – 11:00 között és 2021. május 26. napján 10:00 – 11:00 közötti időpontban van lehetőség.**

**A benyújtott ajánlatnak tartalmazni kell a kiíró által közzé tett:**

* Pályázati adatlapot,
* Általános nyilatkozatot, melynek tartalmaznia kell a pályázati feltételek megismerését és elfogadását, a kiíró tájékoztatásának tudomásul vételét, a vételár megfizetésének módját, a szerződés határidőn belül történő megkötését, illetve az ajánlat benyújtása az ingatlan részletes megtekintését követően történt meg,
* Hozzájáruló nyilatkozat az adatkezeléshez,
* Átláthatósági nyilatkozatot kizárólag jogi személy esetén.

A pályázat **érvényességének feltételei**:

* a „Pályázati adatlap” pontos és olvasható kitöltése, eredeti aláírása
* a szükséges dokumentumok csatolása
* minimum az induló vételár megajánlása

A pályázat elbírálása során a **rangsoroláskor alkalmazott szempontok**:

* a pályázati kiírásban szereplő ingatlanra nyújtott pályázati ajánlat (vételár).

**A pályázatok felbontására** a kiíró székhelyén **2021. május 31. napján kerül sor**. A kiíró a bontás eredményéről az elbírálást követő 5 napon belül levélben értesíti a pályázókat.

Amennyiben a kiíró a bontás eredményeképpen azt állapítja meg, hogy az ajánlatok közül nem választható ki egyértelműen a legkedvezőbb ajánlat, mert két vagy több azonos ajánlat érkezett, **ártárgyalás** (licitálás) kiírására kerül sor, melyről annak időpontja előtt legalább 5 munkanappal értesíti az érintett ajánlatok benyújtóit.

Az ártárgyaláson a pályázók ajánlataikat módosíthatják azzal, hogy a korábban megajánlott vételár nem csökkenthető, és az ajánlatnak továbbra is meg kell felelnie a pályázati kiírásban rögzített valamennyi feltételnek. Az ártárgyaláson az ajánlatottevő személyesen vesz részt, azon a licit lépcső 50.000 Ft. Az ártárgyalás lezárását követően a pályázatok rangsorolására kerül sor.

**A kiíró hiánypótlást előírhat!**

A **kiíró jogosult az eljárást eredménytelennek nyilvánítani**, amennyiben

* nem érkezett pályázati ajánlat,
* kizárólag érvénytelen ajánlatok érkeztek,
* egyik ajánlattevő sem tett a pályázati felhívásban foglaltaknak megfelelő ajánlatot, vagy egyik ajánlat sem érte el a tulajdonos önkormányzat által meghatározott minimális értékesítési árat,
* a kiíró egyéb okok miatt az eljárás érvénytelenítéséről döntött.

A kiíró fenntartja magának a jogot, hogy a nyertes ajánlattevő visszalépése esetén a pályázat soron következő helyezettjével kössön adásvételi szerződést, amennyiben az megfelel a pályázati feltételeknek.

**A pályázat benyújtásával az ajánlattevő elfogadja a jelen pályázati feltételeket, és vállalja az abban foglalt kötelezettség teljesítését; továbbá tudomásul veszi, hogy ajánlata kidolgozásával felmerült költségek őt terhelik, azokat a kiíróra nem háríthatja.**

Ajánlatkérő fenntartja a jogot a pályázat – indoklás nélkül történő – eredménytelenné minősítésére.

További információ a Salgó Vagyon Kft. vagyonkezelési divízió osztályán a 32/700-108 (723. mellék) telefonszámon, illetve a +36-20/627-1619 titkársági mobilszámon szerezhető be.

Salgótarján, 2021. május 14.

Méhes András

ügyvezető igazgató